Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2021/C 520/09)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O STANDARDNI SPREMEMBI, KI SPREMINJA ENOTNI DOKUMENT

„Barsac“

PDO-FR-A0186-AM03

Datum obvestila: 26. oktober 2021

OPIS ODOBRENIH SPREMEMB IN RAZLOGI ZANJE

1. Uradni geografski kodeks

Občine na geografskem območju in območju v neposredni bližini so bile posodobljene z uradnim geografskim kodeksom.

Obseg območja ostaja enak.

Enotni dokument je spremenjen v točkah 6 in 9.

2. Rez

Rez sorte muscadelle je bila spremenjena z rezi z enim očesom na reznik na rez z dvema očesoma na reznik z največ osmimi očesi. Namen ta spremembe je ublažiti manjšo bujnost te sorte.

Enotni dokument je spremenjen v točki 5.1.

3. Kmetijsko-okoljske določbe

V specifikacijo proizvoda so dodane naslednje kmetijsko-okoljske določbe:

Odmrle trse je treba odstraniti s parcel, vsako njihovo shranjevanje je na parcelah prepovedano.

Nobena parcela ni zapuščena.

Popolno kemično zatiranje plevela na parcelah je prepovedano.

Vsak gospodarski subjekt izračuna in evidentira svoj indeks pogostosti uporabe fitofarmacevtskih sredstev.

Namen teh sprememb je bolje upoštevati družbene zahteve po zmanjšanju uporabe fitofarmacevtskih sredstev in okolje.

Te spremembe ne povzročijo spremembe enotnega dokumenta.

4. Koeficient K

Dodan je koeficient K, da bi se na isti parceli omogočila pridelava vin iz prezrelega grozdja in suhih vin.

Vina z označbo Barsac so vina, pridobljena iz prezrelega grozdja ali grozdja s plemenito plesnijo, ki se trga s postopnimi trgatvami. Vendar grozdje včasih zaradi vremenskih razmer ni primerno za pridelavo likerskih vin s preostankom sladkorja. Uvedba koeficienta K omogoča predelavo tega grozdja v suha vina.

Ta sprememba ne povzroči spremembe enotnega dokumenta.

5. Datum dajanja v promet med odobrenimi skladišči

Točka (b) odstavka 5 oddelka IX poglavja 1, ki se nanaša na datum dajanja vina v promet med odobrenimi skladišči, je črtana.

Ta sprememba ne povzroči spremembe enotnega dokumenta.

6. Prehodni ukrepi

Prehodni ukrepi, ki so se iztekli, so bili črtani iz specifikacije proizvoda.

Ta sprememba ne povzroči spremembe enotnega dokumenta.

7. Izjava o opustitvi

Dodana je bila prijavna obveznost pri prerazvrstitvi med označbo Barsac in označbo Sauternes. Namen te spremembe je boljša seznanjenost s prerazvrščenimi količinami.

Ta sprememba ne povzroči spremembe enotnega dokumenta.

8. Izjava o zahtevi za označbo

Besedilo pri izjavi o zahtevi za označbo je bilo spremenjeno tako, da se ta izjava organu za zaščito in upravljanje pošlje pred 15. decembrom leta trgatve.

Ta sprememba ne povzroči spremembe enotnega dokumenta.

9. Sklic na nadzorni organ

Besedilo sklica na nadzorni organ je bilo usklajeno z besedilom, ki se pojavlja v drugih specifikacijah proizvodov za označbe. Gre zgolj za redakcijsko spremembo.

Ta sprememba ne povzroči spremembe enotnega dokumenta.

ENOTNI DOKUMENT

1. Ime

Barsac

2. Vrsta geografske označbe:

ZOP – zaščitena označba porekla

3. Kategorije proizvodov vinske trte

1. Vino

4. Opis vin

Barsac

KRATEK OPIS

Mirna bela vina s preostalim sladkorjem.

Vina imajo najmanj 15-odstotni volumenski delež naravnega alkohola.

Po obogatitvi volumenski delež skupnega alkohola v vinu ne presega 21 %.

Vsaka serija vina, ki se trži neustekleničeno ali ustekleničeno, vsebuje najmanj 45 g/l fermentirnih sladkorjev.

Lastnosti vin Barsac izhajajo predvsem iz razvoja sive plesni na grozdju, ki povzroči biokemične spremembe, zaradi katerih se razvijeta poseben vonj in okus in nakopičijo sladkorji v jagodah. Mlada vina, ki so zlato rumene barve, razvijejo cvetlične in sadne vonje, s staranjem pa njihova barva postaja jantarna in razvijejo „ožgano“ cvetico z močnimi aromami, pogosto po žaru, aromami vloženega sadja, agrumov in medu z zelo obstojnim vonjem. V ustih imajo zelo masten in oljnat okus. Odlikujejo se po svojih zelo sadnih aromah in živahnosti, ki izhaja iz apnenčastega območja, ki se pogosto odraža v zelo močni in uravnoteženi mineralni teksturi.

SPLOŠNE ANALITSKE LASTNOSTI

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 12 Najnižja vsebnost skupnih kislin v miliekvivalentih na liter Najvišja vsebnost hlapnih kislin (v miliekvivalentih na liter) 25 Najvišja vsebnost žveplovega dioksida (v miligramih na liter)

5. Enološki postopki

5.1. Posebni enološki postopki

1. Gostota zasaditve in razdalja

Pridelovalna praksa

Najmanjša gostota zasaditve vinske trte je 6 500 trsov na hektar. Razmik med trsi v isti vrsti ne sme biti manjši od 0,80 metra. Povprečna razdalja med vrstami ne sme biti večja od 1,90 metra.

2. Pravila rezi

Pridelovalna praksa

Rez se izvede najpozneje 1. maja.

Vinske trte se obrezujejo z naslednjimi tehnikami:

— sorta vinske trte muscadelle B: – pahljačasta gojitvena oblika, trs z dvema do petimi kraki, z največ šestimi rezniki, rezanimi na dve očesi, in z največ osmimi očesi,

— sorta vinske trte sémillon B: – pahljačasta gojitvena oblika, trs z dvema do petimi kraki, z največ šestimi rezniki, rezanimi na dve očesi, ali rez na mešani guyot, z največ šestimi očesi na šparon in dvema reznikoma, rezanima na največ dve očesi, od katerih je eno za šparon,

— sorti vinske trte sauvignon B in sauvignon gris G: – pahljačasta gojitvena oblika, trs z dvema do petimi kraki, z največ šestimi rezniki, rezanimi na dve očesi, rez na mešani guyot, z največ šestimi očesi na šparon in dvema reznikoma, rezanima na največ dve očesi, od katerih je eno za šparon, z bordojskim rezom, pri čemer ima spodnji del vinske trte dva šparona z največ štirimi očesi na vsakem šparonu.

3. Posebne določbe za trgatev

Pridelovalna praksa

Vina se pridelujejo iz grozdja, ki se trga prezrelo (prisotnost plemenite plesni) in ročno s postopnimi trgatvami.

4. Obogatitev

Posebni enološki postopek

Obogatitev je dovoljena v skladu s pravili iz specifikacije proizvoda.

5.2. Največji donosi

1. 28 hektolitrov na hektar

6. Razmejeno geografsko območje

Trgatev ter vinifikacija, obdelava in zorenje vina potekajo na ozemlju občine Barsac na podlagi uradnega geografskega kodeksa z dne 19. marca 2021 v departmaju Gironde.

7. Glavne sorte vinske trte

Muscadelle B

Sauvignon B – sauvignon blanc

Sauvignon gris G – fié gris

Semillon B

8. Opis povezave

Svojevrstno podnebje ustvarja posebne mikroklimatske razmere, v katerih se na grozdju razvije glivica Botrytis cinerea, ki razvije plemenito plesen, ki vinom iz Sauternaisa v tem posebnem okolju daje njihove značilne lastnosti.

Vina se pridelujejo na parcelah ali delih parcel, katerih stroga in natančna razmejitev temelji na objektivnih in tehničnih merilih ter merilih predhodne proizvodnje.

Ljudje so izbrali sorte vinske trte, ki so se sčasoma izkazale za najprimernejše za razvoj te plemenite plesni na grozdju, tako naj bi sorta sémillon B izvirala iz Sauternaisa.

Poleg tega je za dosego zadostne koncentracije pri obdelavi teh vin rez strogo in natančno določena za vsako od sort vinske trte. Pogosto se uporablja kratka rez, ki je specifična za to regijo, in sicer rez v pahljačasto gojitveno obliko.

Da bi dosegla odličnost, se vina pridelujejo iz grozdja, ki se trga prezrelo (prisotnost plemenite plesni) in ročno s postopnimi trgatvami. Donosi so po prezrelosti zelo majhni, še toliko bolj, kadar je zaradi spremenljivih vremenskih razmer v posameznih letih pridelek drastično manjši. O tej prezrelosti priča to, da imajo vina najmanj 15-odstotni povprečni volumenski delež naravnega alkohola.

Gostota zasaditve je večja, ker je proizvodnja vina na trs po koncentraciji zelo majhna. Vrenje teh vin je počasno, pogosto poteka v barikih. Vina pred ustekleničenjem dolgo zorijo, kar je nujno za njihovo donegovanje in staranje ter boljšo izraznost.

Vsi ti pogoji proizvodnje so enaki pogojem za označbo Sauternes. Občina Barsac se od drugih občin označbe „Sauternes“ razlikuje predvsem po posebnih lastnostih tal in pokrajine. Oskrbovanje z vodo in apnenčasti mineralni elementi tal tem vinom, ki so precej živahna, dajejo izvirne odtenke ter obstojne vonje z zelo sadnim pridihom.

Sloves vin Barsac se je v zgodovini uveljavil okoli gradov simbolnega pomena. Občina Barsac je od 13. stoletja nosila naziv „Prévôté royale“, pristanišče Barsac pa je bilo eno najpomembnejših na desnem bregu reke Garone, kjer so tranzitno prepeljali veliko blaga, med drugim vino v sodih, ki so ga po Garoni do Bordeauxja vozili v tradicionalnih tovornih ladjah.

Z razvrstivijo vin iz Bordeauxja iz leta 1855 na pobudo cesarja Napoleona III. za svetovno razstavo je bila ta označba iz departmaja Gironde obširno priznana z razvrstitvijo desetih „crus“ (dva „premier cru“ in osem „second cru“) na občino Barsac, med 27 razvrščenimi „crus“ iz petih občin označbe „Sauternes“. Pri tej razvrstitvi so se upoštevale cene vin, ker odražajo njihovo kakovost. Razvrščeni „crus“ predstavljajo 30 % proizvodnje vin z označbo „Barsac“. Ta vina so poznana po vsem svetu in se obširno izvažajo ter še danes uživajo enak sloves.

9. Bistveni dodatni pogoji (pakiranje, označevanje, ostale zahteve)

Območje v neposredni bližini

Pravni okvir:

nacionalna zakonodaja

Vrsta dodatnega pogoja:

izjema pri proizvodnji na razmejenem geografskem območju

Opis pogoja:

Območje v neposredni bližini, opredeljeno z izjemo za vinifikacijo, obdelavo in zorenje vina, po uradnem geografskem kodeksu z dne 19. marca 2021 obsega ozemlje naslednjih občin departmaja Gironde: Bommes, Budos, Cadillac, Cérons, Fargues, Illats, Langon, Omet, Preignac, Pujols-sur-Ciron, Roaillan, Sainte- Croix-du-Mont in Sauternes.

Večja geografska enota

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Pri označevanju vin s kontrolirano označbo porekla se lahko navede večja geografska enota, „Vin de Bordeaux“ ali „Grand Vin de Bordeaux“.

Velikost črk za navedbo večje geografske enote niti po višini niti po širini ne presega dveh tretjin velikosti črk, ki sestavljajo ime kontrolirane označbe porekla.

Povezava na specifikacijo proizvoda

https://info.agriculture.gouv.fr/gedei/site/bo-agri/document_administratif-496a5541-69d8-4bcf-88b0-6968f1204c18

(1) UL L 9, 11.1.2019, str. 2.